b'\n_START_ARTICLE_\nZastava Mestne ob\xc4\x8dine Maribor\n_START_PARAGRAPH_\nZastava Mestne ob\xc4\x8dine Maribor je pravokotne oblike v razmerju 1:2. Zastava, ki se navpi\xc4\x8dno izobe\xc5\xa1a, je vzdol\xc5\xbeno razdeljena po sredini na dve polji, v razmerju ena proti ena, od katerih je levo polje, gledano od spredaj, bele barve, desno polje pa rde\xc4\x8de barve. Na zastavi le\xc5\xbei na spodnji polovici, pravokotno na \xc5\xa1irino zastave, grb Mestne ob\xc4\x8dine Maribor v barvni upodobitvi. Grb je enako odmaknjen od levega in desnega roba zastave ter enako odmaknjen od spodnjega roba zastave in nami\xc5\xa1ljene sredi\xc5\xa1\xc4\x8dne \xc4\x8drte zastave. \xc5\xa0irina grba zna\xc5\xa1a 29\xc2\xa0% \xc5\xa1irine zastave in vi\xc5\xa1ina grba zna\xc5\xa1a 48\xc2\xa0% vi\xc5\xa1ine zastave. Grb je na rde\xc4\x8dem barvnem polju zastave obdan s tankim belim robom v velikosti 1\xc2\xa0% \xc5\xa1irine zastave.'